Maa-_ja_perenaiste_seltsid (ERA.2850.1.267)

Lehekülg 16
9
tasuvad peakoosoleku poolt määratud eluaegse liikmemaksu
§ 8. Liht- ja eluaegseid liikmeid võtab vastu seltsi juhatus liikmeks astuda
sooviga kirjaliku avalduse peale. Esimesi liikmeid võtavad vastu
asutajad.
§ 9. Toetajateks liikmeteks võib juhatus vastu võtta igat füüsilist isikut,
kui ka ühingut. Toetajatel liikmetel ei ole seltsi peakoosolekul hääleõigust.
§ 10. Auliikmeteks valib peakoosolek juhatuse ettepanekul isikuid, kes seltsile
või maarahva kodumajanduse edendamisele ning naiste kultuurilise
ja majandusliku olukorra parandamisele tähtsat kasu on saatnud
Auliikmeks vastu võtmine sünnib peakoosolekul koosolijate 3/4 häälte-
enamusega. Auliikmed on vabad seltsi liikmemaksust.
§ 11. Seltsi liikmed võivad seltsist välja astuda sellekohase, kirjaliku
teadaandega juhatusele. Liige loetakse lahkunuks pärast seda, kui
ta on täitnud kõik maksukohustused seltsi vastu.
§ 12. Liikmeid, kes rikuvad seltsi põhikirja, või talitavad peakoosoleku
otsuste vastu, võib peakoosolek juhatuse ettepanekul välja heita.
§ 13. Liikmed maksavad seltsile iga - aastast peakoosoleku poolt kindlaks,
määratud liikmemaksu ning seltsi liikmeks astumise juures
ühekordset sisseastumise maksu 50 sendi suuruses.
§ 14. Seltsi varandused moodustavad:
a) liikme - ja sisseastumismaksudest;
b) riigi- ja omavalitsuse - ning teiste asutuste toetussummadest,
isikliktoetustest ja kinkidest;
c) seltsi varanduse ja ettevõtete sissetulekutest ja muudest
seaduslikult omandatud varandustest
§ 15. Selts vastutab oma kohustuste eest kogu oma varandusega.
§ 16. Seltsist väljaheidatud või lahkunud liikmetele mingisuguseid
maksusid tagasi ei makseta.
§ 17. Seltsi tegevust juhib liikmete peakoosolek ja viimase poolt
valitud juhatus. Seltsi tegevuse järele valvab peakoosoleku
poolt valitud revisjonikomisjon
§ 18. Peakoosolekud on korralised, mis juhatuse poolt üks kord
aastas kokku kutsutakse, ja erakorralised, mille juhatus oma
äranägemise järele, või revisjonikomisjoni, või 1/5 liikmete
nõudmisel kokku kutsub.
§ 19. Peakoosoleku kutsed saadetakse kirjalikult liikmetele kätte
vähemalt kaks nädalat enne peakoosolekut. Kutses peab olema
tähendatud peakoosoleku aeg, koht ja päevakord. Nõnda kokku-
kutsutud peakoosolek on otsustusvõimeline igasuguse liikmete
arvu juures. Seltsi tegevuse lõpetamise otsustamiseks peab
kokku tulema vahemalt pool liikmete arvust.
§ 20. Peakoosoleku otsustada on: seltsi põhikirja muutmine,
juhatuse ja revisjonikomisjoni valimine, aruannete ja eelarvete
kinnitamine, liikmemaksu määramine, seltsi tegevuse lõpetamine.
§ 21. Peakoosolekul otsustatakse asju lahtisel hääletamisel, kui 5
liiget kinnist ei nõua, ja liht häälte enamusega; kuid liikme
väljaheitmiseks ja seltsi tegevuse lõpetamiseks on tarvilik.
kaks kolmandikku kokku tulnud liikmete häältest.
§ 22. Seltsi juhatusesse valib peakoosolek üheks aastaks vähemalt
3 liiget ja 2 asemikku, kes ülesanded oma vahel jaotavad
Juhatus on seltsi esitaja ja ajab seltsi jooksvaid asju pea-
koosoleku otsuste järele. Juhatus seab kokku aasta - aruande
ja elarve ning esitab need revisjonikomisjonile ja peakoos-
olekule. Seltsi aruande-aasta kestab 1. jaanuarist 31. detsembrini.